钦定古今图书集成/明伦汇编/氏族典/第445卷 > 《廖用贤尚友录》 > 柳述
## 钦定古今图书集成/明伦汇编/氏族典/第445卷 > 《廖用贤尚友录》 > 柳述

按《隋书柳机传》：“机子述，字业隆，性明敏，有干略，颇涉
文艺。少以父荫为太子亲卫。后以尚主之故，拜开府
仪同三司，判兵部尚书事。丁父艰去职。未几，起摄给
事黄门侍郎事，袭爵建安郡公。仁寿中，判吏部尚书
事。述虽职务修理，然不达大体，又怙宠骄豪，无所降
屈。杨素时称贵幸，朝臣莫不詟惮，述每陵侮之。摄兵”
部尚书。上于仁寿宫寝疾，述与杨素、元岩等侍疾宫
中。时皇太子无礼于陈贵人，上知而大怒，因令述召
房陵王述与元岩出外作敕书。杨素闻之，与皇太子
协谋，矫诏执述、岩二人，持以属吏。及炀帝嗣位，述竟
坐除名，与公主离绝，徙述于龙川郡。公主请与述同
徙，帝不听。述在龙川数年，复徙宁越，遇瘴疠而死。